**Diákné Váradi Enikő**

Diákné Váradi Enikő a nevelésben a következetességet, a példamutatást és a másik ember elfogadását tartja igazán fontosnak. A nehezebben kezelhető, problémás diákhoz és szülőhöz is mindig megtalálja az utat. A lécet magasra helyező, határozott, igazságos nevelési stílusa eredményes, osztályai szabálykövetők, szorgalmasak, céltudatosak és nagyon összetartó közösségek.

Elhivatottsága, emberi tartása példaértékű. Szerény, nyugodt, alázatos és kiegyensúlyozott személyiség. Munkáját lelkiismeretesen, igényesen végzi. Kitartását Istenbe vetett hitéből meríti, mely az iskolai munkája mellett a gyülekezete életében való szolgálathoz is erőt ad neki. Következetességével, felkészültségével követendő mintát mutat. Fejlett empatikus készségének, toleranciájának és érzelmi intelligenciájának köszönhetően – melyek felelősséggel, igazságérzettel párosulnak – mindig a gyermekek érdekeit tartja a legfontosabbnak. Mindennapi munkájában a nevelés és oktatás összhangjára, egyensúlyára törekszik. Nagy empátiával és sok-sok türelemmel fordul a gyerekek felé, akik szeretik, tisztelik, ragaszkodnak hozzá. Precíz, megbízható, áldozatos munkájának köszönhetően kiérdemelte a tantestület és a szülők, valamint az iskolavezetés megbecsülését.   
Diákjaival rendszeres résztvevői és rangos díjazottjai a helyi, megyei és országos versenyeknek.  
Diákjai ebben a tanévben a neves Big Ben Megyei Angol Verseny számos helyezését elhozták, többek között a megosztott 1. helyezést is.